Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky vypracovalo návrh nariadenia vlády, o poskytovaní pomoci na podporu zlepšenia podmienok pri produkcii a obchodovaní s včelími produktmi podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., ako iniciatívny návrh. V záujme prehľadnosti a zrozumiteľnosti právnej úpravy predkladateľ pristúpil k vydaniu nového nariadenia vlády Slovenskej republiky, nakoľko prichádza k zmenám väčšieho rozsahu voči pôvodnému nariadeniu vlády Slovenskej republiky č. 31/2011 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi.
Nariadenie vlády Slovenskej republiky č. 31/2011 Z. z. o poskytovaní pomoci 
na podporu zlepšenia podmienok pri produkcii a obchodovaní s včelími produktmi vzhľadom 
na súčasný slovenského stav včelárstva nedostatočne špecifikuje jednotlivé formy pomoci poskytované v rámci opatrení „spoločnej organizácie poľnohospodárskych trhov“ a zároveň ustanovuje limity na poskytnutie finančných náhrad, ktoré z určitej časti nezodpovedajú reálnemu rozvrstveniu nákladov. 
Cieľom predloženého návrhu nariadenia vlády je úprava jednotného postupu čerpania pomoci na účel zlepšenia produkcie a uvádzania včelích výrobkov na trh a podpora opatrení zvyšujúcich stavy včelstiev na území Slovenskej republiky, nakoľko v poslednom desaťročí sa Slovensko zmenilo z krajiny s prevažujúcim exportom medu na krajinu závislú od jeho importu, pričom v roku 2012 dovoz prevažoval nad vývozom o viac ako 1 249 ton, čo naznačuje potrebu zvýšiť počty kvalifikovaných včelárov a zlepšiť podmienky pre obhospodarovanie chovaných včelstiev. Nová právna úprava berie do úvahy potreby včelárov aj začínajúcich včelárov a vytvára im zodpovedajúce formy pomoci nárokovateľné ako súčasť opatrení oprávnených 
na pomoc pre sektor včelárstva podľa čl. 106 nariadenia Rady (ES) č. 1234/2007.
Napriek skutočnosti, že platnosť nariadenia Rady (ES) č. 1234/2007 skončila dňa 
31. decembra 2013 a problematiku „spoločnej organizácie poľnohospodárskych trhov“ teraz upravuje nariadenie Európskeho parlamentu a Rady (EÚ) č. 1308/2013, Národný program stabilizácie a rozvoja slovenského včelárstva (ďalej len „včelársky program“) na obdobie rokov 2013/2016 sa v zmysle čl. 231 ods. 2 nariadenia č. 1308/2013 (Ú. v. EÚ L 347, 20.12.2013) v platnom znení stále riadi príslušnými ustanoveniami nariadenia Rady (ES) č. 1234/2007, a to až do jeho ukončenia 31. augusta 2016. Z uvedených dôvodov zatiaľ nie je predmetom návrhu nariadenia vlády zosúladiť opatrenia upravené v účinnom nariadení vlády s čl. 55 ods. 4 nariadenia Európskeho parlamentu a Rady (EÚ) č. 1308/2013, nakoľko žiadať o poskytnutie pomoci podľa § 2 ods. 1 nariadenia vlády na nové uplatniteľné opatrenia by bolo prvýkrát možné až v roku 2016 na podporný rok 2016/2017. 
Návrh nariadenia vlády nebude mať vplyv na podnikateľské prostredie, životné prostredie a informatizáciu spoločnosti a ani sociálne vplyvy. Návrh nariadenia vlády bude mať negatívny vplyv na rozpočet verejnej správy. Finančné prostriedky na poskytovanie pomoci sa zabezpečia v rámci schválených limitov výdavkov kapitoly Ministerstva pôdohospodárstva a rozvoja vidieka Slovenskej republiky na príslušný rozpočtový rok, bez zvýšených požiadaviek na prostriedky štátneho rozpočtu.
Návrh nariadenia vlády Slovenskej republiky je v súlade s Ústavou Slovenskej republiky, zákonmi, ostatnými všeobecne záväznými právnymi predpismi ako aj medzinárodnými zmluvami, ktorými je Slovenská republika viazaná.
 
Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 
2.	Názov návrhu právneho predpisu: Návrh nariadenia vlády Slovenskej republiky 
o poskytovaní pomoci na podporu zlepšenia podmienok pri produkcii a obchodovaní s včelími produktmi 
3.	Problematika návrhu právneho predpisu:
a)	je upravená v práve Európskej únie
-	primárnom
čl. 38 až 44 Hlava III Zmluvy o fungovaní Európskej únie 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
Nariadenie Európskeho parlamentu a Rady (EÚ) č. 1308/2013 zo 17. decembra 2013 , ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení 
2.	nelegislatívne akty
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
Nariadenie Komisie (ES) č. 917/2004 z 29.apríla 2004 o podrobných pravidlách vykonávania nariadenia Rady (ES) č. 797/2004 o opatreniach na zlepšenie všeobecných podmienok pre výrobu a obchodovanie s včelárskymi výrobkami (Ú. v. ES, L 163, 30.04.2004) v platnom znení 	
b)	nie je obsiahnutá v judikatúre Súdneho dvora Európskej únie.
4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
bezpredmetné 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
		bezpredmetné 

c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
v oblasti, ktorú upravuje tento návrh nariadenia vlády, nebolo proti Slovenskej republike začaté konanie o porušení podľa čl. 258 až 260 Zmluvy o fungovaní Európskej únie 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné 
5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 
6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky č. …/2014 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
      
A.4. Alternatívne riešenia
 
A.5. Stanovisko gestorov

Vplyvy na rozpočet verejnej správy,
na zamestnanosť vo verejnej správe a financovanie návrhu
 
2.1. Zhrnutie vplyvov na rozpočet verejnej správy v návrhu
Tabuľka č. 1 
Vplyvy na rozpočet verejnej správy	Vplyv na rozpočet verejnej správy (v eurách)	
	2014	2015	2016	2017	
Príjmy verejnej správy celkom	0	0	0	0	
					
z toho: 					
- vplyv na ŠR					
- vplyv na územnú samosprávu					
Výdavky verejnej správy celkom	1 099 483	 1 099 170	  1 097 820	         0 	
v tom: 
MPRV SR 
- zdroj 1AF1 - Trhovo orientované výdavky prostriedky EÚ, program  OCC0102 (osobitná podpora včelárstva)

- zdroj 1AF2 – Trhovo orientované výdavky- spolufinancovanie, program OCC0102 (osobitná podpora včelárstva)	

549 483

550 000

	

549 585

549 585

	

548 910

548 910

	

0

0

	
Celková zamestnanosť 	0	0	0	0	
- z toho vplyv na ŠR 	0	0	0	0	
Financovanie zabezpečené v rozpočte	1 099 483	  1 099 170	  1 097 820	         0	
v tom: 
MPRV SR 
- zdroj 1AF1 - Trhovo orientované výdavky prostriedky EÚ, program  OCC0102 (osobitná podpora včelárstva)

- zdroj 1AF2 – Trhovo orientované výdavky- spolufinancovanie, program OCC0102 (osobitná podpora včelárstva)	

549 483

550 000

	

549 585

549 585

	

548 910

548 910

	

0

0	

 
2.2. Financovanie návrhu
Tabuľka č. 2
Financovanie	Vplyv na rozpočet verejnej správy (v eurách)	
	2014	2015	2016	2017	
Celkový vplyv na rozpočet verejnej správy    ( - príjmy, + výdavky)	1 099 483	1 099 170	1 097 820	0	
  z toho vplyv na ŠR	1 099 483	1 099 170	1 097 820	0	
  financovanie zabezpečené v rozpočte	1 099 483	1 099 170	1 097 820	0	
  ostatné zdroje financovania	0	0	0	0	
Rozpočtovo nekrytý vplyv / úspora	0	0	0	0	

Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:

 

2.3. Popis a charakteristika návrhu
 
2.3.1. Popis návrhu:
 
Akú problematiku návrhu rieši? Kto bude návrh implementovať? Kde sa budú služby poskytovať?  
.......................................................................................................................................................
 
2.3.2. Charakteristika návrhu podľa bodu  2.3.2. Metodiky :
 
       zmena sadzby
       zmena v nároku
       nová služba alebo nariadenie (alebo ich zrušenie)
       kombinovaný návrh
 x    iné 

2.3.3. Predpoklady vývoja objemu aktivít:
 
Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.
Tabuľka č. 3 

Objem aktivít	Odhadované objemy	
	r	r + 1	r + 2	r + 3	
Indikátor ABC	 	 	 	 	
Indikátor KLM	 	 	 	 	
Indikátor XYZ	 	 	 	 	

 
Tabuľka č. 4 
 Príjmy (v eurách)	Vplyv na rozpočet verejnej správy	poznámka	
	2014	2015	2016	2017		
Daňové príjmy (100)1	 	 	 	 	 	
Nedaňové príjmy (200)1	 	 	 	 	 	
Granty a transfery (300)1	549 483 	 549 585	 548 910	 0	 	
Príjmy z transakcií s finančnými aktívami a finančnými pasívami (400)	 	 	 	 	 	
Prijaté úvery, pôžičky a návratné finančné výpomoci (500)	 	 	 	 	 	
Dopad na príjmy verejnej správy celkom	549 483  	549 585 	 548 910	  0	 	
						
1 –  príjmy rozpísať až do položiek platnej ekonomickej klasifikácie    

                                                                                                                                                                                                                                           Tabuľka č. 5 
Výdavky (v eurách)	Vplyv na rozpočet verejnej správy	poznámka	
	2014	2015	2016	2017		
Bežné výdavky (600)	 	 	 	 	 	
  Mzdy, platy, služobné príjmy a ostatné osobné vyrovnania (610)	 	 	 	 	 	
  Poistné a príspevok do poisťovní (620)	 	 	 	 	 	
  Tovary a služby (630)2	 	 	 	 	 	
  Bežné transfery (640)2      - položka 644 	1 099 483	  1 099 170	  1 097 820	       0	 	
  Splácanie úrokov a ostatné platby súvisiace s úvermi, pôžičkami a NFV (650)2	 	 	 	 	 	
Kapitálové výdavky (700)	 	 	 	 	 	
  Obstarávanie kapitálových aktív (710)2	 	 	 	 	 	
  Kapitálové transfery (720)2	 	 	 	 	 	
Výdavky z transakcií s finančnými aktívami a finančnými pasívami (800)	 	 	 	 	 	
Dopad na výdavky verejnej správy celkom	1 099 483	  1 099 170	  1 097 820	           0	 	
  z toho výdavky na ŠR	 	 	 	 	 	
   Bežné výdavky (600) 	 	 	 	 	 	
    Mzdy, platy, služobné príjmy a ostatné osobné vyrovnania (610)	 	 	 	 	 	
    Kapitálové výdavky (700)	 	 	 	 	 	
    Výdavky z transakcií s finančnými aktívami a finančnými pasívami (800)	 	 	 	 	 	
						
2 –  výdavky rozpísať až do položiek platnej ekonomickej klasifikácie
                                                                                                                                                                                                                                        Tabuľka č. 6 
Zamestnanosť	Vplyv na rozpočet verejnej správy	poznámka	
	r	r + 1	r + 2	r + 3		
Počet zamestnancov celkom*	 	 	 	 	 	
   z toho vplyv na ŠR	 	 	 	 	 	
Priemerný mzdový výdavok (v eurách)*	 	 	 	 	 	
   z toho vplyv na ŠR	 	 	 	 	 	
Osobné výdavky celkom (v eurách)	 	 	 	 	 	
Mzdy, platy, služobné príjmy a ostatné osobné vyrovnania (610)* 	 	 	 	 	 	
   z toho vplyv na ŠR	 	 	 	 	 	
Poistné a príspevok do poisťovní (620)*	 	 	 	 	 	
   z toho vplyv na ŠR	 	 	 	 	 	
 	 	 	 	 	 	
Poznámky:	 	 	 	 	 	
Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka	 	
Poistné tvorí podiel mzdových výdavkov, pričom za organizácie v pôsobnosti kapitol štátneho rozpočtu, s výnimkou prenesených kompetencií výkonu štátnej správy, pre zamestnancov štátnej služby a zamestnancov pri výkone práce vo verejnom záujme predstavuje  34,95 %,  pre policajtov, profesionálnych vojakov, colníkov, hasičov vrátane horskej záchrannej služby predstavuje 33,2 %. Pre ostatné subjekty verejnej správy vrátane prenesených kompetencií výkonu štátnej správy poistné tvorí podiel zodpovedajúci  35,2 %.	
Kategórie 610 a 620 sú z tejto prílohy automaticky prenášané do príslušných kategórií prílohy „výdavky“	 	 	 	

* počet zamestnancov,  mzdy a poistné rozpísať podľa spôsobu odmeňovania (napr. policajti, colníci ...)

B. Osobitná časť
K § 1
Vymedzuje sa predmet úpravy s následným odkazom na nariadenie Európskeho parlamentu a Rady (EÚ) č. 1308/2013, ktoré je právnym základom pre opatrenia zakotvené v účinnom nariadení vlády, ktorých vykonávanie bolo zahrnuté do schváleného včelárskeho programu na roky 2013/2014 až 2015/2016 a na ktoré je možné žiadateľovi poskytnúť pomoc. Nariadenie vlády definuje obsah opatrení ustanovených v čl. 55 ods. 4 nariadenia Európskeho parlamentu a Rady (EÚ) č. 1308/2013, v rozsahu, v ktorom sú v súlade s opatreniami ustanovenými v čl. 106 nariadenia Rady (ES) č. 1234/2007.
Zavádzajú sa pojmy na účely tohto nariadenia vlády a to „včelár“ a „začínajúci včelár“. Pri začínajúcom včelárovi na rozdiel od včelára ide výlučne o fyzickú osobu, ktorá sa 
po úspešnom absolvovaní odborného vzdelávania môže stať chovateľom včiel, teda včelárom. Začínajúci včelár je špecifický tým, že v čase pred absolvovaním vzdelávacieho kurzu alebo školy do nákupu nových včelstiev v zmysle § 7 ods. 1 písm. c) návrhu nariadenia vlády ešte obvykle nebol registrovaný v centrálnom registri včelstiev (ďalej len „CRV“) a nespadá tak 
pod definíciu pojmu „včelár“. Vzdelávacích kurzov sa potrebujú zúčastniť predovšetkým „začínajúci včelári pred absolvovaním vzdelávacieho kurzu“, teda nie výlučne „včelári“, ako to ustanovuje § 3 ods. 1 písm. b) nariadenia vlády. Definícia vyžaduje zároveň splnenie podmienky, že táto osoba v posledných piatich rokoch nebola registrovaná v CRV. Práve posúdením registrácie v CRV je možné zistiť, či osoba v určenom období chovala včely, pokiaľ si splnila svoju povinnosť v zmysle § 19 ods. 1 v nadväznosti na § 53 písm. g) zákona č. 39/2007 Z. z. 
o veterinárnej starostlivosti v znení neskorších predpisov. Predpoklad kumulatívneho splnenia oboch podmienok pokrýva aj tie situácie, kedy fyzická osoba síce včely chová, túto skutočnosť však nenahlási ani príslušnej regionálnej veterinárnej a potravinovej správe, ani Výskumnému ústavu včelárskemu, Liptovský Hrádok.
K § 2 
 Ustanovujú sa podmienky pre poskytovanie podpory, vymedzuje sa žiadateľ o poskytnutie pomoci, termín podania žiadosti, podmienky pre poskytnutie pomoci.  
Zvyšuje sa percentuálne zastúpenie včelárov, ktoré musí včelárske združenie združovať, z pôvodnej hodnoty nad 10 % na hodnotu nad 30 %. Doterajšia roztrieštenosť včelárskych združení mala za následok uplatňovanie nejednotných pravidiel poskytovania pomoci konečným prijímateľom, teda včelárom, včelárskym organizáciám a iným oprávneným subjektom, ktorí ju prostredníctvom týchto združení čerpali. V snahe premiestniť administratívnu záťaž z konečných prijímateľov na žiadateľa boli už v minulých rokoch realizované pokusy o ich spoločné združenie. Navýšenie percentuálneho zastúpenia včelárov u oprávneného žiadateľa je teda len prirodzeným vyústením dlhodobej snahy zastrešiť prijímateľov pomoci jednotným administratívnym aparátom, a tým aj jednotnými pravidlami prerozdeľovania. Táto zmena 
do budúcnosti obmedzí pokusy menších včelárskych združení umelo navyšovať stavy svojich členov hromadnými registráciami chovateľov s jedným včelstvom krátko pred termínom 
na podanie žiadosti o pomoc podľa § 2 ods. 2 nariadenia vlády. Navrhovaná hranica „viac ako 
30 %“ zároveň nevytvorí absolútne monopolné postavenie jedného združenia, keďže možnosť dosiahnuť uvedené zastúpenie budú mať v danom prípade najviac tri združenia. 
 
K § 3
Ustanovujú sa možnosti na poskytnutie pomoci na technickú pomoc.
 Ustanovuje sa podpora vzdelávania formou prednášok a seminárov. Zavádza sa forma pomoci, na „vedenie včelárskych krúžkov“, pre deti, ale aj starších záujemcov o takúto formu voľnočasovej aktivity. Na rozdiel od prednášok a seminárov sa krúžky sústreďujú primárne na ľudí mimo včelárskej komunity, ktorým môžu byť touto formou sprostredkované informácie o chove včiel a spracovávaní včelích produktov. Spopularizovanie včelárstva môže viesť k zvýšeniu počtu aktívnych včelárov, čo by malo pozitívny dopad nielen na produkciu medu a včelích produktov na Slovensku, ale aj na opeľovanie nektárodajných drevín a rastlín. 
Nastala potreba znížiť minimálny počet účastníkov vzdelávacích kurzov, v texte návrhu nariadenia vlády označovaných ako „vzdelávacie programy“ a umožniť ich vykonávanie 
za účasti začínajúcich včelárov. Návrh nariadenia vlády rozoznáva dva typy vzdelávacích programov z hľadiska ich trvania, konkrétne jednodňové a viacdňové. Pre splnenie podmienok podľa návrhu nariadenia vlády je dôležité zachovať uvedený rozsah vzdelávacích jednotiek. Viacdňové vzdelávacie programy sa v zmysle návrhu nariadenia vlády musia konať v priebehu najmenej dvoch po sebe nasledujúcich dní, pričom rozloženie vzdelávacích jednotiek nie je striktne určené. Na taký vzdelávací program je možné poskytnúť pomoc 1800 €, teda v rovnakej výške ako na dva jednodňové vzdelávacie programy. Dôvodom sú obmedzené náklady 
na vykonávanie vzdelávacieho programu vo viacerých po sebe nasledujúcich dňoch. V prípade jednodňových vzdelávacích programov ide vždy o samostatnú návštevu lektorov z akreditovanej inštitúcie, teda pri viacnásobných návštevách vznikajú zakaždým nové náklady na dopravu. 
Za typický jednodňový vzdelávací program je potrebné považovať nielen jeden tematicky uzatvorený vzdelávací program, ale aj jeden deň rozsiahlejšieho vzdelávacieho programu odohrávajúceho sa v priebehu niekoľkých týždňov alebo v inom viacdňovom rozstupe, najmenej dvojdňovom. Včelárske združenia bežne usporadúvajú niekoľkodňové vzdelávacie programy odohrávajúce sa pravidelne každý týždeň v sobotu alebo nedeľu, čo v znení návrhu nariadenia vlády treba chápať ako vykonanie viacerých jednodňových vzdelávacích programov. Vzdelávacie programy je teda v kontexte návrhu nariadenia vlády potrebné rozlišovať 
na jednodňové a viacdňové z hľadiska následnosti dní, nie z hľadiska tematickej prepojenosti.
Organizovanie medzinárodných podujatí je ďalším spôsobom, ako spopularizovať včelárstvo a zároveň včelárom umožniť získať cenné skúsenosti. O skúsenosti sa budú 
môcť so včelármi podeliť aj „zavedení veľkovčelári“ s dlhodobou praxou v rámci exkurzií 
na ukážkové slovenské včelnice.
Skladovanie včelích produktov je popri ich získavaní a spracovaní súčasťou procesu výroby a produkcie.
Plánom je vytvoriť včelárske centrá na stredných odborných a vysokých školách v rámci akreditovaného vzdelávania. Odborné školy tak získajú lepšiu možnosť viesť praktické vyučovanie vo včelárskom odbore.
Je potrebné zabezpečiť podporu trvalo udržateľného rozvoja v oblasti včelárstva. 
Za prísnych kritérií vedecko-výskumnej práce bude prebiehať budovanie a prevádzkovanie pokusných včelníc, na ktorých sa budú porovnávať hlavne úžitkové vlastnosti progresívnych úľových systémov používaných v zahraničí s vlastnosťami najrozšírenejších úľových systémov na Slovensku. Týmto spôsobom sa bude realizovať osvetová činnosť pri oboznamovaní včelárskej verejnosti so zahraničnými typmi úľov a modernými úľovými zostavami. Vybudovaním nových ekologických včelníc, napr. v oblastiach stredného a východného Slovenska, ktoré si doposiaľ zachovali výnimočnú biodiverzitu rastlinstva, sa posilní výroba vysokokvalitných, biologicky čistých medov a zároveň sa podporí rozvoj týchto regiónov.
Forma pomoci sa týka aj technického vybavenia regionálnych medární. Obsah tejto pomoci je z väčšej časti totožný s pomocou poskytovanou na technické pomôcky a zariadenia podľa § 3 ods. 1 písm. i) návrhu nariadenia vlády. Sú to zariadenia na získavanie, spracovanie a skladovanie včelích produktov vymenované v § 3 ods. 8 písm. b) až l) návrhu nariadenia vlády a zariadenia na váženie medu v medárni. Návrh nariadenia vlády túto formu pomoci vymedzuje ako samostatnú kategóriu, keďže práve v medárňach prebieha proces výroby medu ako finálneho produktu určeného pre ľudskú spotrebu. Tento proces zahŕňa viacero činností, od vytáčania odviečkovaných plástov cez filtráciu a ďalšie čistenie medu až po jeho naskladnenie v uzavretých nádobách, prípadne pohároch určených pre konečných spotrebiteľov. Nové technické zriadenie pomôže výrobu zefektívniť a zautomatizovať, pričom takto získaný med bude čistejší, kvalitnejší a tým pádom aj konkurencieschopnejší v predajniach na Slovensku i v zahraničí.
Táto forma pomoci nadväzuje na pomoc poskytovanú podľa § 3 ods. 1. písm. b) návrhu nariadenia vlády. Ak budú mať včelárske krúžky k dispozícii adekvátne pomôcky, tak účastníci získajú popri teoretických informáciách aj dôležité praktické vedomosti a zručnosti. Tieto znalosti neskôr pomôžu hlavne mladším účastníkom krúžkov v prípade ich záujmu o štúdium 
na odborných školách, kde sa vyučuje predmet včelárstvo.
Prichádza k percentuálnemu a paušálnemu navýšeniu nákladov na jednotlivé formy pomoci. Zvyšuje sa financovanie pomoci na vzdelávacie aktivity a pomôcky, ktoré sú pri nich využívané, na technické zariadenie pre spracovanie medu, administráciu včelárskeho programu a zároveň sa ustanovujú limity nákladov pre nové formy pomoci. Dôvodom celkového navýšenia nákladov na tieto formy pomoci je skutočnosť, že za podmienok ustanovených v nariadení vlády bolo v porovnaní s podmienkami ustanovenými v nariadení vlády Slovenskej republiky 
č. 422/2007 Z. z. vyčerpaných o 30 % menej finančných prostriedkov napriek tomu, že počet požiadaviek včelárov na refundáciu doložený účtovnými dokladmi v rámci opatrenia technickej pomoci neklesol. Nariadenie č. 422/2007 Z. z. umožňovalo refundovať až 100 % oprávnených nákladov na určité formy pomoci súvisiace so vzdelávaním a prezentáciou včelárov, konkrétne na formy pomoci ustanovené v § 3 ods. 1. písm. d) až g) návrhu nariadenia vlády. Limity nákladov na poskytovanú pomoc ustanovené v návrhu nariadenia vlády pôsobia vyváženejšie oproti limitom zavedeným v nariadení č. 422/2007 Z. z. a v účinnom nariadení vlády a lepšie reflektujú reálne výdavky.
Upresňujú sa ustanovenia špecifikujúce oprávnené náklady, ktoré priamo súvisia s jednotlivými formami pomoci a dopĺňajú sa ustanovenia v nadväznosti na nové formy pomoci ustanovené návrhom nariadenia vlády. 
Reprezentačný materiál podľa § 3 ods. 3. písm. j) návrhu naradenia vlády bude možné v rámci pomoci podľa § 3 ods. 1. písm. d) refundovať do hodnoty 200 € za jedno podujatie, teda výška tejto pomoci bude závisieť od skutočného počtu podujatí.
Zariadením podľa § 3 ods. 8 písm. b) sa rozumejú predovšetkým medomety, zariadením podľa § 3 ods. 8 písm. f) dekantačné nádoby, zariadením na spracovanie medu podľa § 3 ods. 8 písm. k) homogenizátory, pastovacie zariadenia a zariadením na znižovanie obsahu vody v mede špeciálne zariadenia - dehumidizátory (dehumidifier), vrátane odvlhčovačov vzduchu používaných pri skladovaní medu.
K § 4
Upravujú sa možnosti na poskytnutie pomoci na kontrolu varroázy.
Dochádza k navýšeniu paušálnej náhrady na prehliadku včelstva pri kontrole varroázy. Toto opatrenie má význam nielen pre chovateľa prehliadaného včelstva ale aj pre ostatných chovateľov z dôvodu prevencie ďalšieho šírenia roztoča Varroa destructor. Náklady na túto formu pomoci sa zvyšujú najmä z dôvodu, že vzrástli reálne výdavky spojené s veterinárnou prehliadkou.
K § 5
Ustanovujú sa podmienky poskytnutia pomoci na racionalizáciu sezónneho presunu včelstiev, ktoré prispievajú k trvalo udržateľnému rozvoju v oblasti včelárstva.
Úhradu za presuny včelstiev na sezónne stanovištia včelstiev ako forma výkonu opatrenia oprávnená na poskytnutie pomoci je návrhom nariadenia vlády špecifikovaná a rozdelená na päť samostatných foriem, akou je úhrada za nákup zariadení na presun včelstiev a za presun včelstiev, úhrada za úpravu tohto stanovišťa ( prerezanie krovia , spevnenie podkladu ), úhrada projektov ohľadne pastevných podmienok včelstiev a úhrada za zariadenia, ktoré slúžia 
na ochranu týchto stanovíšť pred vykrádaním alebo divou zverou. 
.Zvyšuje sa  percentuálna pomoc k úhrade nákladov na nákup zaradení na presun včelstiev, úpravu stanovišťa a ochranu kočovných zariadení, pričom však limity paušálne poskytnuteľných prostriedkov za podporný rok zostali zachované. Úprava umožní príjemcom pomoci uplatniť si náhradu bližšie hornej hranici ustanoveného limitu refundovateľných nákladov. Ustanovuje sa limit na paušálnu úhradu nákladov na vypracovanie a realizáciu projektov podľa § 5 ods. 1 písm. d) návrhu nariadenia vlády zo 1 600 € na 2 000 €. Jedná sa o projekty s priamym dopadom na produkciu slovenských medov a ostaných včelích produktov. Uvedené zvýšenia bude možné financovať vzhľadom k zaznamenanému poklesu čerpania pomoci oproti stavu v dobe účinnosti nariadenia č. 422/2007 Z. z..
K § 6
Upravujú sa podmienky na poskytnutie pomoci na vykonanie analýzy medov.
Výroba kvalitného medu je pomerne drahá a zložitá záležitosť. Na slovenskom trhu sa popri kvalitných prírodných medoch objavujú aj medy falšované, zložené z bežného medu a pridaného cukru, obvykle glukózo-fruktózového sirupu získaného enzymatickou hydrolýzou repnej či trstinovej sacharózy alebo škrobu. Takto získaný cukor je podobný cukrom, ktoré sa v mede prirodzene vyskytujú. Odlišný vzhľad týmto spôsobom upraveného medu sa následne kompenzuje potravinárskym farbivom E150 karamel. Falšovatelia týmto spôsobom umelo navyšujú svoju produkciu a tlačia predajnú cenu dole. Získavajú tým konkurenčnú výhodu 
na úkor poctivých výrobcov a spotrebiteľa. Nová forma pomoci poskytovaná na analýzy 
za účelom zisťovania falšovaného medu by mala pôsobiť preventívne vo vzťahu k týmto aktivitám. Súčasný monitoring falšovania v réžii inšpekčných orgánov a polície považujú slovenskí včelári za nedostatočný.
Pokiaľ med včelára spĺňa fyzikálno-chemické vlastnosti, môže získať súhlas na používanie ochrannej známky jedného so včelárskych združení . Jedná sa o ochrannú známku Slovenského zväzu včelárov registrovanú ako “ SLOVENSKÝ MED SZV” alebo o ochrannú známku Spolku včelárov Slovenska  registrovanú ako “Slovenský med SVS Spolok včelárov Slovenska”.
Návrh nariadenia vlády zavádza limit na výkon opatrenia na podporu laboratórií vykonávajúcich analýzu fyzikálno-chemických vlastností medu na analýzy troch vzoriek medu v rámci každého účelu analýz podľa § 6 ods. 1 písm. a) až c) za podporný rok pre jedného včelára. To znamená maximum troch vzoriek na diagnostiku rezíduí, troch vzoriek na analýzy v rámci súťaže 
o najlepší med, troch vzoriek na analýzy v rámci medzinárodných súťaží a troch vzoriek 
na analýzy v rámci identifikácie falšovaného medu; teda jeden včelár môže v prípade realizácie každého účelu získať pomoc na analýzy celkovo 12 vzoriek medu v rámci opatrenia. Limit má zabrániť zneužívaniu pomoci poskytovanej na uvedené analýzy a zároveň zachovať účel opatrenia tým, že každý včelár získa možnosť využívať tieto analýzy v rovnakom rozsahu. Znenie § 6 ods. 2 návrhu nariadenia vlády umožňuje túto formu pomoci poskytnúť výslovne len včelárovi podľa § 1 ods. 2 písm. a). 
 K § 7
Ustanovujú sa podrobnosti pre poskytnutie pomoci na obnovu včelstiev.
Pôvodná podpora nákupu matiek slovenskej kranskej včely sa nahrádza podporou ich predaja. V tomto smere sa jedná o návrat k zneniu § 6 nariadenia č. 422/2007 Z. z., ktoré tiež ustanovovalo pomoc na predaj včelích matiek. Táto zmena prenesie administratívnu záťaž spojenú s dokladovaním obchodu so včelími matkami na účely refundácie späť na predajcu, teda na chovateľa včelích matiek. Predajca je na túto administráciu lepšie vybavený a poskytnutá pomoc sa prejaví nižšou kúpnou cenou včelej matky. Potreba zmeniť spôsob poskytovania tejto formy pomoci sa prejavila zníženým objemom žiadostí včelárov o refundáciu nákupu v porovnaní s predchádzajúcim záujmom o refundáciu predaja, pričom za účinnosti nariadenia 
č. 422/2007 Z. z. bol počet dotovaných včelích matiek približne o 66 % vyšší. Chov plemenných matiek slovenskej kranskej včely pomáha udržiavať genofond tejto autochtónnej slovenskej včely karpatského typu. Ustanovuje sa ,že začínajúci včelár má nárok na uvedenú formu pomoci po absolvovaní vzdelávania, teda vzdelávacieho programu, prípadne odbornej strednej školy alebo vysokej školy, na ktorej sa vyučuje včelárstvo ako samostatný predmet. Vzdelávací program pre začínajúcich včelárov je v tomto prípade vnímaný ako najnižšia forma vzdelávania včelára, pričom pomoc na nákup novej úľovej zostavy mu bude poskytnutá v ktorejkoľvek fáze vzdelávania, čím sa z neho stane osoba, ktorá chová včely s povinnosťou túto skutočnosť nahlásiť príslušnej RVPS a CRV. Po registrácii v CRV sa táto osoba stáva včelárom v zmysle 
§ 1 ods. 2 písm. a) návrhu nariadenia vlády, teda každému začínajúcemu včelárovi možno túto formu pomoci poskytnúť len raz.
Špecifikujú sa oprávnené náklady priamo súvisiace s daným opatrením 
v § 7 ods. 4 návrhu nariadenia vlády. Náklady uvedené v § 7 ods. 4 písm. q) sú oprávnenými z toho dôvodu, že člen aj predseda uznávacej komisie túto svoju pozíciu vykonáva ako „čestnú funkciu“ bez nároku na odmenu a z titulu svojej odbornosti. Bez stanoviska komisie však Ministerstvo pôdohospodárstva a rozvoja vidieka Slovenskej republiky nemôže rozhodnúť o uznaní testačnej stanice.
 
K § 8 
Upravujú sa podmienky pre poskytnutie pomoci na spoluprácu so špecializovanými orgánmi na vykonávanie programov aplikovaného výskumu v oblasti chovu včiel a včelárskych výrobkov a  rozširujú sa o pomoc na rozvoj vedy a výskumu liečiv a krmív v oblasti včelárstva, nakoľko tieto výskumné oblasti s daným opatrením úzko súvisia a doposiaľ ich nebolo možné v rámci včelárskeho programu refundovať.
 K § 9
Upravujú sa podmienky pre vyplatenie pomoci a upravujú sa požiadavky na prílohy k žiadosti. 
K § 10
Navrhované prechodné ustanovenia k úprave účinnej od 1. mája 2014 vylučujú retroaktivitu pri podávaní žiadostí o poskytnutie pomoci podľa § 2 ods. 2 nariadenia vlády a 
pri podávaní žiadosti o vyplatenie pomoci podľa § 9 ods. 1 a 2, nakoľko ide o opatrenia realizované v zmysle pomoci schválenej v rámci podporného roka 2013/2014, pričom žiadosť o poskytnutie pomoci bola podaná ešte podľa nariadenia vlády.
K § 11
Odkaz na transpozičnú prílohu.
K § 12
 Zrušovacie ustanovenie.
K § 13
Ustanovuje sa účinnosť návrhu nariadenia vlády.
K prílohe č. 1
Ustanovujú sa témy prednášok a seminárov podľa § 3 ods. 1 písm. a).
K prílohe č. 2
Uvádza sa zoznam vykonávaných právne záväzných aktov Európskej únie.